Irekia Eusko Jaurlaritza - Gobierno Vasco :: Gazteaukera atariak eta Basque Team-ek 2016ko Rioko Olinpiar eta Paralinpiar Jokoetara joateko aukera emango diete 8 gazte blogariri\nGazteaukera atariak eta Basque Team-ek 2016ko …\nGazte Olimpic Team lehiaketak zortzi blogari aurkitu nahi ditu 2016ko udan Rion jokatuko diren kirol jardueren testigantza eman dezaten.\nIrabazleek olinpiar jokoetako jarduera ugaritara joan eta Basque Team-eko euskal kirolariekin harremanetan egoteko aukera izango dute.\nLehiaketan parte hartzeko, “Euskal Selekzioak 10 domina eskuratu ditu Olinpiar Jokoetan” delako gaiari buruzko idazlana edo bideoa bidali behar da Gazteaukera webgunearen bidez. Lanak aurkezteko epea: 2015eko urriaren 15etik abenduaren 15era.\nSariak Riorako hegaldiak, ostatua, kirol jardueretarako sarrerak, bidaiako gastuak eta asegurua biltzen ditu.\nEkimen honen bidez euskal gazteei hurbildu nahi zaie kirol jarduera garrantzitsu hau, munduan antolatzen den handiena, baina gazteen ikuspuntutik egin nahi izan da, gazteriak gehien erabiltzen dituen tresnen bitartez, hala nola blogak, sare sozialak eta bestelako IKT-ak.\nEliteko kirola bultzatzea xede duen Basque Team euskal Fundazioak eta Gazteaukera gazteriaren atariak Gazte Olimpic Team lehiaketa abiarazi dute, Rion 2016ko esperientzia olinpikoa informazio-teknologia berrien bitartez ezagutarazteko asmoz. Zortzi blogari gaztek Olinpiar Jokoekin zerikusia duten jarduera asko zuzen-zuzenean bizi, lehian diharduten euskal kirolariekin harremanetan egon eta han-hemenka bildutako esperientziak Gazteaukera blogean islatzeko aukera izango dute.\nGazte Olimpic Team lehiaketak aukera paregabea eskaintzen die Euskadiko gazteei Rion bederatzi eguneko egonaldia irabazteko, lau lagun Olinpiar Jokoetara gonbidatuz eta beste lau Paralinpikoetara. Sariak hegaldiak, ostatua, kirol jardueretarako sarrerak, bidaia-gastuak eta asegurua biltzen ditu.\nLehiaketa 18 urtetik 30 urte bitarteko Euskadiko gazteentzat irekita dago, eta bertan parte hartzeko, idazlan bat edo bideo bat bidali behar dira Gazteaukera webgunearen bitartez, gaitzat honako hau hartuta: “Euskal Selekzioak 10 domina eskuratu ditu Olinpiar Jokoetan”. Lanak bidaltzeko azken eguna 2015eko abenduaren 15a da, eta 2016ko urtarrilaren amaieran, saritutako pertsonen izenak argitaratuko dira Gazteaukera atarian eta Basque Team-en zein Gazteaukeraren sare sozialetan (Facebook eta Twitter).\nAurkeztuko diren lanetan, komunikatzeko gaitasuna, originaltasuna eta kalitatea kontutan hartuko dute epaimahaikideek. Epaimahaiak zortzi lan aukeratuko ditu, eta zozketa bidez, launa pertsonako bi talde antolatuko dira, Olinpiar Jokoetara joateko bata, eta Joko Paralinpikoetara joateko bestea.\nTalde hauen esperientziak (postak, argazkiak eta bideoak) Gazteaukerako blogean azalduko dira, bai eta sare sozialetan ere. Aukeratutako blogariek Basque Team-ek babestutako euskal kirolari olinpiko nahiz paralinpiko batzuekin zuzenean harremanetan egoteko aukera izango dute.\nGazteaukera Euskadiko Gazteriaren ataria da. Eusko Jaurlaritzako Gazteria eta Kirol Zuzendaritzak gai desberdinei buruzko informazio eskaintzen du atari honen bidez, kultura eta aisia, euskara, Internet, lankidetza, hezkuntza, enplegua, etxebizitza, osasuna eta ekologia tarteko direla. Gazte Informazio Guneetako zerbitzuak eta Gazteriaren Euskal Behatokia ere atarian ageri dira. Urterik urte, Zuzendaritzak era askotako programak garatzen ditu, hala nola, Gaztebizhitza orientazio eta aholkularitza zerbitzua, Auzolandegiak, Euskadiko Gazteak Lankidetzan, Gazte-txartela edo programa europarrak.\nGoi-mailako euskal kirolaren garapena bultzatzea da Basque Team-en xedea, Euskadiko kirolariek ordezkaritza zabala izan dezaten goi-mailako kirol lehiaketetan. Ekimena Eusko Jaurlaritzak —Hezkuntza, Hizkuntza Politika eta Kultura Sailaren bitartez— eta Euskal Irrati-Telebistak bultzatu dute.\nInformazio gehiago, gazteaukera atarian:


Artxibategi eta liburutegiak digitalizatzeko hastapen ikastaroa: Oinarrizko kontzeptuak eta prozedurak. | Cursos | ALDEE\n2013 Urria 15 - 2013 Urria 16\nALDEEren egoitza (Donostia-San Sebastián)\nJose Valderrey de Lera (Eibar, 1966)\nArgazkilaria eta kazetaria. Dokumentu historikoak digitalizatzen espezializatua.\nModu praktikoan, digitalizazioaren oinarri-oinarrizko kontzeptuak eta teknikak azaltzea.\nErrendimendu ezin hobea lortzeko eta ahalik eta zerbitzurik onena eskaintzeko ekipamenduak ezagutzea.\nIrudi digitalekin lan egiten duten artxibategi, liburutegi eta dokumentazio zentroei lotutako teknikari eta langileei baliabideak eskaintzea eta zalantzak argitzea.\nIrudi digitalaren erre erreprodukziorako oinarrizko tekniken funtsezko kontzeptuak. Pixelak, bereizmena, kolore motak, atzipen formatuak, konpresioa, fitxategi neurriak…\nAtzipen eta biltegiratze digitalerako ekipamenduak eta softwarea. Garbitasuna eta oinarrizko zainketak. Merkatuaren azterketa. Sistema hibridoak: egin zuk zeuk. Web baliabideak.\nErreprodukzio digitaleko estudio bat instalatzea eta martxan jartzea, hainbat gamatako ekipamendu informatikoekin, argazki ekipamenduekin eta argi ekipamenduekin. Eskanerrak, kamera digitalak, erreprodukzio mahaiak eta osagarriak. Live View: eszenaren monitorizazioa eta esposizioaren doikuntzak. Digitalizazio probak, inprimatutako dokumentazioaren zein eskuizkribuekin, argazki negatiboekin eta positiboekin. Digitalizazioaren emaitzen ebaluazioa.\nEdizioa eta azken ukituak “Laborategi Digitalean”. Errotazioa, irudiak moztea eta zuzenketa errazak egitea: zurien balantzea, esposizioaren doikuntzak, distira, kontrastea eta garbitasuna…\nIrudi digitalak Segurtasun eta Zabalkunde fitxategi gisa. Lote bidezko prozesaketa. Orri askoko RAW, TIFF, JPEG eta PDF formatuen bihurketa hainbat neurritan, gordetzeko eta zabalkunderako egokiak: inprimaketa handiak eta txikiak, datu baseak eta Internet.


Zuzenbidean doktorea eta Antígona ikerketa taldeko zuzendaria da Encarna Bodelón (Bartzelona, 1967). “Generoa eta Berdintasuna” eta “Indarkeria matxisten” graduatu ondoko ikastaroen zuzendarikidea da eta bere ikerketa lerro nagusiak, generoa eta zuzenbidea, eta emakumeen zigor penala izan dira, bertze hainbaten artean.\n"Zentzurik ba al du kokaina kilo erdia trafikatzen duen emakume batek sei urte ematea preso? Zigor horrek zerbait konpontzen al du gure gizartean?". Jordi Borrás\nZein da zure ustez emakumeon eskubideen osasuna gaur?\nNazioartean aurrera egin dugu emakumeon eskubideen aitorpenean, baina horrek ez du esan nahi soziologikoki desberdintasunak gainditu ditugula. Europar Batasunean, adibidez, gizon-emakumeen aldea gutxitzetik urruti, hazten ari da. Adibidez, Katalunian zein Espainiako Estatuan ugariak dira hainbat eta hainbat aldagai ekonomiko, hala nola, soldataren arrakala edo emakumeon langabezia. Kezkagarria da oso.\nZenbateraino hobetu da egoera azken urteotan?\nZuzenbidearen arloan, kontzientzia feminista asko hazi da: 90eko hamarkadan ez zegoen jurista feministarik eta orain, aldiz, bai. Baina kasu, oraindik ere, zuzenbideak ez ditu emakumeon eskubideak bermatzen. Zailtasunak desberdinak dira gaur egun, baina bere horretan jarraitzen dute. Sarri gertatzen da eskubide bat ase bezain agudo desberdintasun-gune bat irekitzen dela. Eskubideen borroka etengabeko bilakaeran dago.\nAntígona ikerketa taldeko zuzendaria zara. Noiz eta nola jaio zen?\nDuela 15 urte sortu genuen Zuzenbide Filosofiako hainbat irakaslek. Gure helburua hastapenetik izan zen zuzenbideko irakaskuntza eta ikerketa feminista sustatzea. Urte hauetan guztietan graduatu ondoko hainbat espezializazio sortu ditugu, tartean, eraso matxisten inguruan Espainian egin daitekeen ikasketa bakarra. Bestalde, zuzenbideko ikerketa feminista jorratzen dugu.\nZertan aldatu da taldea?\nJende aunitz hezi dugu, prekarietatearen testuingurua tarteko, ikasketak amaitzeko Espainiatik kanpora erbesteratu behar izan dutenak. Taldea aldatzen joan da, beraz, baina, ikerketa hainbeste zigortu duen krisi ekonomikoaren gainetik, lortu dugu etengabeko garapenean egotea, pozik gaude.\nFeminismoa sarri aitortzen zaigu emakumeoi. Gizonezkorik ere egongo da tartean, ezta?\nNahi baino gutxiago. Antígonan adibidez, %95 emakumezkoak gara. Orokorrean oso zaila da gizonezkoak zuzenbide feministara erakartzea. Joera orokortua dela esango nuke, graduondokoetan ere 25 ikasletik urtero gizonezko bat edo bi izaten dira, gehienez ere. Gizonezkoek arazo larria dute, eta feminismora batu baino, euren egitasmo feministak sortu eta autokritika egin beharko lukete. Baina, zoritxarrez, ez dago gaur gaurkoz gizonezkoen egitasmo feministarik.\nHitz egin dezagun espetxe zigorraz. Generalitateko kontseilarien espetxeratzeak berpiztu du emakumeen eta kartzelen eztabaida. Zein iritzi duzu?\nIsilarazita dago kartzelen gaia orokorrean, baina zer esanik ez emakumezkoen espetxeratzearena. Espainian eta Katalunian hauen espetxeratzea %6aren bueltan da, baina murritza izateak ez du justifikatzen gaiaz ez hitz egitea. Emakumezkoen espetxeratzea bereziki larria da, gizonezkoenean agertzen diren arazoak larriagotzen direlako. Hala nola, familien deserrotzearen, arazo ekonomikoen edo bazterketaren bitartez. Baina ez hori bakarrik, emakumeen espetxeetan bazterketa ikaragarria dago generoari lotuta.\nKataluniak Estatu independente izatea lortzen badu, zein izan beharko litzateke espetxeen funtzioa?\nItxi beharko lirateke. Emakumeena abiapuntu interesgarria da, oso erraza baita emakumezkoen espetxe guztiak ixtea: emakumezkoen %95a jabegoaren kontrako delitu txikiak eta drogen salerosketa dela-eta dago espetxeratuta. Beraz, argi dago espetxeek, gaur gaurkoz, ez dutela funtziorik asetzen. Espetxeak gizartearen porrota dira.\nNola aldatu daiteke presondegietako sistema?\nAzpiegiturari dagokionez aldaketak egin dira, baina ez da sustatu espetxeratzeen funtzioaren inguruko eztabaida sakonik. Ezinbestekoa da espetxe sistemaren alternatibak sustatu eta testuingurua aldatzea. Adibidez, jabetzaren kontrako delituen edo droga trafikoaren aurrean espetxeratzearen zigor alternatiboak daude. Zentzurik ba al du kokaina kilo erdia trafikatzen duen emakume batek sei urte ematea preso? Zigor horrek zerbait konpontzen al du gure gizartean? Ezer ez. Baina, ez hori bakarrik, hilketa bat egiten duen edonork arreta berezia behar du, baita egin duen mina konpontzeko ere. Espetxeratzeak ez du ezer konpontzen.\nAmaitu aurretik, zein dira berdintasunaren aldeko erronka nagusiak?\nGeure sistema ezaugarritzen duen eredu patriarkal neoliberalaren kontrako borroka nekeza da, eta lan asko dugu egiteko, baina baikorra naiz feminismoa geroz eta biziago ikusten baitut. Uste dut erronka nagusia orain gizonezkoekin lan egitea dela: lan asko egin dugu prebentzioari dagokionez, baina gizonezkoak ez dira mugitu. Bestalde, ezinbestekoa da zainketari dagokion lana gizarteratzea, eta azkenik, emakumeen pobreziaren kontrako neurriak hartzea ezinbestekoa da.\n“Zuzenbidea ikusmolde feministatik bizi dut. Ikasketak hasi ahala konturatu nintzen zuzenbidea neutraltzat jotzen den arren, gaur egun etnozentrismo juridiko gisa izendatzen dugun horretan oinarrituta egon dela betidanik. Beraz, 90eko hamarkadako hastapenetan Espainian zuzenbide formazio feministarik ez zegoenez, Holandara joan nintzen ikastera. Orduan konturatu nintzen emakumeon eskubideak ez daudela erabat bermatuta eta, ondorioz, erakundeak sortu direla geure beharrak kontuan hartu gabe”.\nKanal hauetan artxibatua: Feminismoa | Espetxe politika | Bartzelona


Aurretiko izen-ematea eta onarpena - Masterrak eta Graduondokoak - UPV/EHU\nMasterren izen ematea, onarpena eta plaza erreserbatzea\nMasterren izen ematea, onarpena eta plaza erreserbatzea (2022/2023 ikasturtea)\nEpea: Izena emateko epea luzatuta master batzuetan, maiatzaren 20ra arte\nKontsultatu erabilgarri dauden masterren zerrenda\nIzena ONLINE eman behar duzu SARBIDEA aplikazioa erabilita. Gehienez ere 3 master aukeratu ahal izango dituzu. Oso garrantzitsua da lehentasun-ordena masterrak aukeratzean, ordena hori kontuan hartuko baita plaza esleitzean.\nIzena ematearen datuak eta dokumentazioa alda ditzakezu online aplikazioan, izena emateko epea amaitu arte.\nOnline aplikazioan bertan eskatutako dokumentazioa erantsi beharko duzu.\nIkasle guztiek aurkeztu beharreko dokumentazioa\nNANa, egoitza txartela, nortasun zedula edo pasaportea (ezinbestekoa, UPV/EHUko ikasleentzat izan ezik).\nGradu, Lizentziatura, Arkitektura, Ingeniaritza, Diplomatura, Arkitektura Tekniko edo Ingeniaritza Tekniko titulua, izena ematean ikasketak amaitu badira.\nIkaslearen ziurtagiri akademikoa, karrerako irakasgai guztietako kalifikazioak eta deialdiak adierazita (ezinbestekoa, UPV/EHUko ikasleentzat izan ezik).\nAukeran, beste dokumentu batzuk erantsi ahal izango dira: Lanak, artikuluak edo argitalpenak; Hizkuntza ziurtagiriak; Gomendiozko gutuna, etab.\nHomologatu gabeko atzerriko titulazioa duten ikasleek, lehenago aipatutakoez gainera, beste dokumentu hauek ere aurkeztu beharko dituzte:\nTitulazioa EGMHEko herrialde bateko unibertsitate batek eman badu:\nHonako dokumentuen zinpeko itzulpena EAEko hizkuntza ofizialetako batean (espainiera edo euskara): titulua, ziurtagiri akademikoa eta aurkeztutako tituluak titulu hori eman den herrialdean Master ikasketak egiteko aukera ematen duela egiaztatzen duen agiria. Dokumentu horiek ingelesez badaude ez da itzulpenik aurkeztu behar.\nEuropar Batasuneko unibertsitateetatik kanpoko titulazioa duten ikasleek, arestian aipatutakoaz gain, bide diplomatikoz legeztatutako titulua aurkeztu beharko dute.\nTitulazioa EGMHEtik kanpoko herrialde bateko unibertsitate batek eman badu:\nUPV/EHUn master-ikasketak egiteko baimena, UPV/EHUko Graduondoko Batzordeak emana, edo eskatu izanaren egiaztagiria.\nProzedura eta beharrezko dokumentazioa\nSalbuespen gisa, oraindik titulua eskatzeko moduan ez dauden Graduko ikasleek masterretarako sarbidea eta onarpena eskatu ahal izango dute. Horretarako, izena eman beharko dute eta hautaketa-prozesuan sartuko dira, Onarpena atalean adierazten den moduan.\nDesgaituen kupoan sartzea aukeratzen dutenek egiaztagiria masteresoficiales@ehu.eus helbidera bidali beharko dute, izena emateko epearen barruan.\nSarrera nota kalkulatzeko, kontuan hartuko da aurkeztutako espedienteko batez besteko nota. Ziurtagiri akademikoa aurkezten ez bada, kontuan hartuko den nota 5 izango da. UPV/EHUko ikasleen kasuan, 2022ko maiatzaren 14ko nota hartuko da kontuan.\nBeheko masterretako nahitaezko irakasgaiak gaztelaniaz eta euskaraz irakasten dira, beraz, ikasleek hizkuntza aukeratzeko dokumentua (doc, 216 Kb) bete beharko dute aukeratutako hizkuntza adieraziz, eta dokumentu hori gainerako dokumentazioarekin batera igorri beharko dute izena ematekorakoan:\nGarapena eta Nazioarteko Lankidetza\nGlobalizazioa eta Garapena\n2022-2023 izena emateko eta matrikula egiteko egutegia(Beste leiho bat zabalduko du)(pdf ,98,75 Kb)\nIkasleak ordenatzeko 3 fase egingo dira 2022/2023 ikasturterako izena emateko eta matrikula egiteko egutegian adierazitako egunetan: ekainaren 22an, uztailaren 12an eta irailaren 5ean, eta kontuan hartuko da eskatzailearen espedientearen egoera adierazitako data bakoitzean. Ordenatzeko fase bakoitzaren lehentasun-ordena hau izango da:\n1. Ikasle tituludunak eta oraingo ikasturtean titulua lortzeko GRALaren defentsa egitea falta duten Graduko ikasleak (GRALa matrikulatuta badago).\n2. Oraingo ikasturtean 9 kreditu baino gutxiago eta GRALa gainditu gabe dituzten Graduko ikasleak (kreditu horiek eta GRALa matrikulatuta badaude).\n3. Oraingo ikasturtean 9 kreditu baino gehiago eta GRALa gainditu gabe dituzten Graduko ikasleak (kreditu horiek eta GRALa matrikulatuta badaude).\nIzena ematea formalizatzen den unetik ordenatzeko fase bakoitzerako ezarritako datara egoera aldatzen duten ikasleek espediente eguneratua bidali beharko dute, eta, hala badagokio, titulua edo titulua eskatu izanaren gordekina masteresoficiales@ehu.eus helbidera, plaza esleitzeko prozesuan dagokien lehentasunarekin sartu ahal izateko.\nNolanahi ere, Graduko unibertsitate-titulu ofiziala dutenek matrikulatzeko lehentasuna izango dutela bermatuko da.\nAdierazitako lehentasun-hurrenkera errespetatuz, plazak esleitzeko kontuan hartuko dira master bakoitzeko batzorde akademikoak emandako sarrera-nota eta eskatzaileak izena ematean master bakoitzerako adierazitako lehentasun-ordena. Ikasle bakoitzari sarrera-notaren arabera hartu ahal duen lehen aukerako plaza esleituko zaio.\nHautatutako ikasleek mezu elektroniko bat jasoko dute beren eskaeraren egoera adieraziz.\nPlazen esleipen-zerrendak argitaratzeko datak:\n1. fasea: 2022ko uztailaren 6a\n2. fasea: 2022ko uztailaren 20a\n3. fasea: 2022ko irailaren 9a\nLehenengo aukera gisa aukeratutako Masterrean plaza esleituko zaien pertsonak ez dira sartuko plazak ordenatzeko eta esleitzeko hurrengo faseetan.\nBigarren eta hirugarren aukeran aukeratutako Master batean plaza esleitzen zaienek, interesa izanez gero, plaza erreserbatu beharko dute. Ordenatzeko eta esleitzeko hurrengo faseetan sartuko dira, aukera hobe dezaketelako.\nBehin onartuta, ikasleak, jasotako mezu elektronikoaren jarraibideak betez, plaza erreserbatu beharko du ondorengo epeetan:\nOrdenatzeko 1. fasea: uztailaren 6tik 11ra\nOrdenatzeko 2. fasea: uztailaren 20tik 26ra\nOrdenatzeko 3. fasea: irailaren 9tik 13ra\nPlazaren erreserba ONLINE ere egingo da, izena ematerako erabilitako aplikazio berean (SARBIDEA).\nErreserba tasa ordaindu behar den masterren kasuan, hura ordaindu beharko da erreserba behar bezala amaitzeko. Erreserba tasa gisa ordaindutako zenbatekoa matrikularen zenbatekotik kenduko da. Matrikula egiten ez bada, tasa hori ez da itzuliko. Tasa itzuliko da matrikula ez egitearen arrazoia sartzeko edota onartzeko baldintzak ez betetzea bada.\nOnartutako ikasleek plaza erreserbatzen badute, matrikula prozesuari ekingo diote. Jatorrizko dokumentazioa eta fotokopia aurkeztu beharko dira, erkatzeko, edo, bestela, fotokopia konpultsatuak. Matrikulaz arduratzen den masterreko idazkaritzari kontsultatu beharko zaio dokumentazio hori aurkezteko prozeduraz.\nIdazkaritza horien helbide, email eta telefonoa master bakoitzaren web orrian ageri dira.\nEzarritako epean izena eman ez duten ikasleek onarpena eskatu eta matrikula formalizatu ahal izango dute irailaren 16tik aurrera, plaza hutsak dituzten masterretan onartuak izanez gero. Horretarako, beren intereseko zentroko idazkaritzara jo beharko dute.\nManual SARBIDEA: Preinscripción alumnado(Beste leiho bat zabalduko du)(pdf ,1,46 Mb)


Ahots safaria - Nontzeberri\nIbon Rodriguez IbonRG musikariak bere bakarkako estreinako lana aurkeztu gaur goizean, Bilboko Xake gunean. Kataluniako Repetidor diskoetxeak argitaratua, Hil zara binilozko bi hamar hazbeteko formatuan dator: lehenengo diskoa a capella jaso du Ibonek; bigarrena, berriz, pianoarekin eta ahotsarekin baino ez.\nEgunerokotasunak dakartzan inperfekzio, ezberhar eta kasualitateetatik sortutako 16 doinu biltzen ditu diskoak, eta kantuok ahotsaren aukeren inguruan ardazten den osotasuna eraiki dute. Sormen prozesu osoan konfidantzazko lagun-taldea izan du Ibonek ondoan: Tzesne ekoizle artistikoa, Jon Martin pintorea eta diskoaren azal ederraren egilea, Ima Paralux bideo-artista eta Ane Arana produkzio-lanetan.\nIbonek azaldu duenez, kantuok 2017koak dira. “Aspalditik nuen gogoa a capella sortzeko. Hala, dutxan, kalean edo gaur erdian kantatzen edo bururatzen zitzaizkidan zirriborroak telefonoan jasotzen hasi nintzen. Melodia horiek errepikatzen hasi ziren, eta horiekin jolasten hasi nintzen inolako asmorik gabe, zein formatu izango zuten jakin gabe, baina egin ahala hartu dute azken formatu hori”.\nKantuok, azkenik, forma hartu zuten bi kasualitateren ondorioz. Batetik, 2017an Repetidor zigiluko Daniel Ardurarekin (Alado Sincera) sei kontzertu egin zituen Ibonek, Arduraren bakarkako lana aurkezteko asmoz. “Orduan onartu nintzen a capellako kantuek bestelako forma bat hartu behar zutela, ni ordura arte inprobisazioan oinarritutako ahotsaren esplorazioan bainebilen”.\nBestetik, pianoaren presentzia etorri zen, hasiera batean hitzik ez zuen a capellako kantu bat Koldo Izarrigerren Baldintza Subjektiboak poemaren testuarekin jantzi zuenean. “Abestiak beste norabide bat hartu zuen testuarekin, eta azkenik, pianoa jarri nion Koldoren hitzei; ezinezkoa egin zitzaidan pianoa kentzea. Hortik beste abesti batzuk sortu ziren, eta gero kontzertuak etorri ziren,”.\nDaniel Ardurarekin egindako bira horren ondotik, diskoa egiteko prozesua etorri zen, baina Ibonek musikari gisa berez duen inkorformismoari erantzunez, ohiko estudioetan ez grabatzea erabaki zuen. “Estudioan egiteari ez nion zentzurik ikusi”. Hortaz, hainbat kobazulotara jo zuen. Horren ondorioz, lehenengo diskoan jasotako kantuek sonoritate oso ezberdinak haizatzen dituzte. “Masterizatu duen teknikariak esan zidanez, lekuek zurekin abestu dute”. Diskoaren lehen zati hori Iparraldeko kantagintza tradizionaletik abiatzen den ahots safaria da, Tom Waitsen tankerako onomatopeietara iritsi arte, besteak beste. “Monotonoa izan zitekeen leku berean egitea. Horretaz gainera, grabazio prozesuan gertatutako ezbehar eta inperfekzioak ere antzeman daitezke: hegazkin bat pasatzen da, katagaorri bat agertu zen, bai eta eta mendizaleren bat ere, ur tantak ere entzuten dira…”.\nBigarren diskoa, piano eta ahotsarekin osatua, Eibarko Musika Eskolan jaso zuen, “isats-piano batekin”. “Grabazio horretan, eta prozesu osoan, sekulako garrantzia izan du Tzesnek, berak hartu baititu erabaki tekniko eta artistiko guztiak”, gaineratu du Ibonek.\nBehin diskoa argitaratuta, disko bietatik zeinek asebete dion gehien galdetu diogu: “Ez dago aukeratzerik, dena da osotasun bat”, erantzun du.\nDeigarria da Ibonek hitzekin duen harremana, bere musikan bigarren mailan baitaude. “Nire kezka zen hitzak nola uztartu melodiari eta kantuari gutxien molestatzeko. Haatik, musika oso biluzia da diskoan, eta hitzek pisu handia dute, beraz, zaindu behar izan ditut”. Hala, hitzen kontua “sufrimendu” eta “dibertimendu” bilakatu zaizkio. “Jolas bezala hartu dut lan hori, eta pozik nago”.\nIBONRG Hil zara from\n“Emakumeok!” zikloaren barruan, emakumezko musikariak protagonista\nSormen artistikorako bekak


Desgaitasun intelektuala duten pertsonentzako Aldundiaren LEP espezifikoa, finalista Innovation in Politics Awards 2020 sarietan - Área de prensa - Bizkaia.eus\nDesgaitasun intelektuala duten pertsonentzako Aldundiaren LEP espezifikoa, finalista Innovation in Politics Awards 2020 sarietan\n2020(e)ko azaroaren 24(a) 17:00\nProzesu berritzaile honen bidez, foru erakundea 2017an kolektibo horretako pertsonei berariaz zuzendutako plazen deialdia egin zuen lehenengo euskal administrazio bihurtu zen, eta 10 onenen artean hautatu dute Komunitatea izeneko kategorian. Vienan egoitza duen The Innovation in Politics Institute erakundeak ematen dituen sari hauek Europako tokiko eta eskualdeko gobernuen lan berritzaile eta sortzaileenak aitortzen dituzte. Sari honen laugarren edizioan (epaia abenduaren 3an jakinaraziko da Austriako hiriburuan), Europa osoko 398 politika berritzaile aurkeztu dira, eta Europako 1.000 herritar baino gehiagok osatutako epaimahai batek ebaluatzen ditu.\nEuskalduna jauregian 2018ko ekainean egindako lehen azterketaren irudia\nBizkaiko Foru Aldundiak desgaitasun intelektuala duten pertsonentzako berariazko lan-eskaintza publikoa egiteko duela hiru urte abian jarritako hautaketa-prozesu berritzailea finalista da Innovation in Politics Awards 2020 sarietan. Sari horiek urtero banatzen ditu The Innovation in Politics Institute erakundeak Vienan duen egoitzan. Horien bidez, erakunde honek Europa osoko tokiko eta eskualdeko administrazio publikoek abian jarritako lanik berritzaileenak eta sortzaileenak saritzen ditu, beste batzuen inspirazio-iturri izan daitezkeenak. Aurtengo edizioan (laugarrena), Europako 398 erakundek parte hartu dute.\nBizkaiko Foru Aldundia hamar ekimen onenen artean hautatu dute, Komunitatea kategorian. Sari horien epaimahaia Europar Batasuneko 47 herrialdetako 1.000 pertsonak baino gehiagok osatzen dute. Pertsona horiek Europako biztanleen ordezkari dira nazionalitateari, sexuari eta adinari dagokienez, eta ausaz hautatu dira jasotako eskaera guztien artetik. Politika arloko berrikuntzari buruzko Europako sarien aurtengo irabazleak abenduaren 3an jakinaraziko dira Austriako hiriburuan.\nAd hoc prozesu berritzailea\nBizkaiko Foru Aldundia desgaitasun intelektuala duten pertsonei berariaz zuzendutako plazetarako deialdia egin zuen lehen euskal administrazioa izan zen 2017an. Urte horretako azaroan, foru erakundeak oposizio bat deitu zuen, zerbitzuetako langileen kategoriako bost plaza betetzeko (urgazle lanpostua), kolektibo horretako pertsonei soilik zuzenduta eta % 33ko edo hortik gorako maila aitortuta zutenak. Bertan, 216 hautagaik eman zuten izena, eta hautaketa-prozesu berritzaile bat gainditu behar izan zuten (ad hoc). Hori gauzatzeko, Foru Erakundeak ezaugarri horien hautaketa-prozesu bati egokitutako berariazko materialak eta testuak prestatu zituen. Prozesu horrek, une oro, pertsonen kolektibo horrekin lan egiten duten hirugarren sektoreko erakundeen laguntza jaso zuen. Erakunde horiek (APNABI-Autismo Bizkaia, Gaude, EAEko Down-en Sindromea Fundazioa eta Lantegi Batuak) pertsona horiei laguntzen jarraitu dute, haiekin elkarlanean, lan eskaintza publikoa gainditu ostean lanpostu berrietara behar bezala egokitu zitezen.\nAldundiaren hautaketa-prozesu berritzailea aurtengo otsailean saritu zuten, Toledon, Plena Inclusión erakundeak banatzen dituen sarietan (Enplegu Publikoaren eta Desgaitasun Intelektualaren Sariak´), zehazki, Hirugarren Sektorearekin Lankidetza kategorian.


Patata frijituak: aperitiboko erreginak (koarentenan ere bai) | Consumer\nPatata frijituen erosketa izugarri igo da koarentenan, baina... ba al dakigu onenak aukeratzen? Artikulu honetan merkatuko salduenak aztertuko ditugu, eta erosketa-gakoak emango dizkizugu\nElikagaiak kopuru handitan erosi ondoren —batez ere hornidurarik ez izateko beldurragatik—, oinarrizkoak bilatu ondoren (lekaleak, arroza eta pasta) eta komuneko paperaren bilketa irrazionala egin ondoren, supermerkatuan erosten dugunarekiko dugun interesa aldatu egin da. Eta nahikoa. Gaur egun, apalen eskatzaile nagusiak “kapritxo” produktuak dira; normalean, aperitiboen edo postrearen parte dira. Edari alkoholdunak, izozkiak, txokolateak edo patata frijituak dira gure lehentasunetako batzuk, haien salmenta handitu egin baita, Kantarren datuen arabera. Patata frijituen jarraitzaile sutsua bazara edo haiekin omenaldi txiki bat egingo badizute, gogoan izan gure konparazioa. Datuak ematen dizkizugu, koarentenan kontsumitu den produktu honen aukerarik onenak ezagut ditzazun.\nPatata frijituak: guztiak ez dira patatak\nHorrelako produktu bat erosi aurretik, zer erosten ari garen jakitea komeni da: batzuetan, haren itxura despistatzera irits daiteke. Gaingiroki, patataz egindako bi produktu mota aurki ditzakegu: batetik, patatak, tuberkulu horren xerra meheak, frijituak oliotan eta gatzarekin edo gehitutako lurrinekin; eta, bestetik, patata deshidratatuz edo patata-irinez osatutako masa batetik egindako produktuak, beste osagai batzuekin batera (olioa eta gatza, esaterako); ore horri patata frijituaren tamaina eta forma ematen zaizkio, ondoren frijitzeko.\nOkerreko beldurrik gabe produktu-mota identifikatu ahal izateko, egokiena etiketa kontsultatzea da. Zehazki, produktuaren izena, osagaien zerrendaren aurrean agertu ohi dena; bertan, legedian jasotako izena adierazi behar da, edo, berariaz ezagutzen ez bada, ahalik eta deskribapen hurbilena. Hala, patatak ez direnean, honelako esaldiak irakur ditzakegu: “aperitibo frijituko produktua”, “patata labean egindako aperitiboko produktua” edo “patata-aperitibo frijitua”.\nPatata, olioa eta gatza: jakin beharrekoa\nAperitibo hau patatekin, olioarekin eta gatzarekin egiten da. Osagai horietako bakoitzaren ezaugarriek zehazten dituzte azken produktuaren ezaugarriak. Jakina, garrantzitsuena patata da. Frijitu behar direnean, komeni da hezetasun handirik ez izatea (testurari eragiten diona). Komeni da azal mehea izatea, azukre askorik ez duena, eta tamaina uniformea eta ez oso handia izatea, errazago prozesatzeko. Enpresa bakoitzak patata-barietate bat edo gehiago aukeratzen ditu bere produktuak egiteko, bere estandarren arabera, nahiz eta erabilienetako bat agria izan.\nBigarren osagaia olioa da. Ohikoena ekilore-olioa erabiltzea da, frijitzeko tenperatura altuak ondo jasaten dituelako eta patatei zapore handirik ematen ez dielako; gainera, oliba-olioa baino merkeagoa da. Nutrizioaren ikuspegitik, ez da aukera txarra, baina hobe da oliba-olioa erabiltzea. Olio mota hori ekilorearena baino gutxiago erabiltzen da, oso garestia delako eta patatei zapore biziagoa ematen dielako, kontsumitzaileek beti onartzen ez dutena.\nGehienek uste dute patata frijituek gatz asko dutela eta, alde horretatik, beste aperitibo batzuen parean daudela, oliben parean. Hala ere, ez da hala. Olibek %3,5 inguru gatz izaten dute, oso kopuru handia (%1,25etik aurrera jakiak gatz asko duela jotzen da); patata frijituek, berriz, ez dute %1,3 baino gehiago izaten. Horixe izan zen apirileko ‘Erosketa Gida’-n aztertutako produktuetan aurkitutako baliorik handiena. Osorik kontsulta dezakezu hemen.\nOrduan? Zein da azalpena? Patata frijituak eta antzeko beste aperitibo batzuk baino gazituagoak dira, haien geometriak (bi aldeetatik azalera handia dute) eta gatzaren formak (gainazal horien gainean) substantzia horren eta gure dastamen-papilen arteko berehalako kontaktua errazten baitute. Kopuru erantsia oso handia ez bada ere gertatzen da hori.\nAukeratu patata frijiturik onenak 3 urratsetan\nBeraz, patatarik onenak aukeratzeko, oinarrizko hiru urrats hauek egin behar ditugu:\n1. Produktuaren izena behatu, patata frijituen edo patata-irinarekin eta almidoiarekin egindako aperitiboen aurrean gauden jakiteko.\n2. Erabili den olio-mota (nutrizioaren ikuspegitik, interesgarriena oliba-olioa da) eta nutrizio-informazioa aztertu, zenbat gatz duen jakiteko (% 1,25 baino gehiago gatz asko da, eta zenbat eta gutxiago eduki, orduan eta hobeto).\n3. Produktua egoera onean kontserbatzeko funtsezkoa den ontzia behatu. Alde horretatik, ontzi opakuetan eta giro babeslean ontziratutako produktuak aukeratu beharko genituzke.\nPatata frijituak: gure azterketaren emaitza\nNutrizio-balorazioa (Nutr-Score-ren arabera), erabilitako produktu- eta olio-mota, ontziratzeko eta etiketatzeko modua kontuan hartuta, apirileko gidan gehien baloratutako produktuak hauek izan ziren: 1. Eroski Seleqtia.’ 2. Marino Vicente Vidal. 3. Lay’s Gourmet. 4. Gurpilak. 5. Eroski amonaren errezeta.’ 6. Laiak gatz-puntuan. 7. Pringleak. 8. Eroski Sannia.’ 9. Labeko laiak. 10. Frit Ravich 11. Santa Ana txurro-denda. Grafiko honetan erakutsiko dizugu:\naperitibo patatas fritas-eu snack


Doako Google Ads automatizazio tresna | Google Ads sortzailea\nZure Google Ads automatikoki doan sortu\nGoogle Ads Edozein negozio motaren automatizaziorako softwarea.\nGoogle-Iragarri & eskuineko jendea iristen.\nSuper-erraza, hassle-free kanpaina sortzea fluxua.\nSortu NIRE GOOGLE ADS KANPAINAK DOAKO\nGoogle Ads errazena eta azkarrena Google Ads Automatizazio Softwarea mundu osoan\nSoilik 5 urrats\nAzaldu zure denda\nAukeratu zure xede\nSortu zure iragarkiak\nEman iezaguzu zure kontua sarbidea Google Ads kargatu ahal izateko Google Ads kanpainak prest daudenean.\nKontatu zure enpresa, zure produktu eta zerbitzuei buruzko. Garai haietako distira egin da!\nNortzuk dira zure bezeroak? Aukeratu non nahi duzu zure produktuak iragartzeko & eskuineko audientzia iristeko!\nads izugarriak sortuko ditugu kalitate handiko trafikoa zure dendara erakartzeko.\nReview dena, aukeratu zure eguneroko aurrekontua & hasteko bezeroen jarriz zure webgunean!\nSORTU GOOGLE ADS kanpainak\nSEGURTASUN INDUSTRIEN ARABERA\nGure Google Ads automatizazio softwareak honako hauek ditu:\nEpe buztana Keywords\nBakarrik handiko bihurtzeko keywords inbertitzeko oinarritutako produktu eta kategoriak sortzen duten\nGoogle Bilaketa Ads\nGoogle gainean Be emaitzak eskuineko jendea zure produktuak & Porrot lehiaketa bilatuta\nJarri arreta guztia Google Ads pankarta eraginkorrak sortuz ahaleginik gabe.\nErakarri jendea gogoko webguneetan arakatzen ari diren bitartean, irudiei zuzendutako ads bidez.\nZergatik sortu zure Google Ads kanpainak Clever Ads Automation Software-rekin?\nGoogle Ads erabat gastatuko da\nClever Ads Google Ads Automation Software-k Google Ads kanpainak zure kontura% 100 sortzen eta kargatzen ditu doan. The Google Ads egingo guztiz gastatu ahal hautatzean aurrekontua Google Ads , ez dugu kobratzen zentimo bakar bat.\nZure kanpainak begi baten keinu prest.\nGoogle Ads kanpainak sortzeko orduak behar dira. Ahaztu hitz gako onenak bilatzea, iragarkiak sortzea, eskaintzak optimizatzea eta pankartak diseinatzea. Gure Google Ads automatizazio softwareak dena prest dauka minutu gutxiren buruan; orduan, Google Ads aditu batek Google Ads kanpainak berrikusiko ditu Google-n argitaratu aurretik.\nIkas & Eskuratu laguntza\nZure galdera guztiak erantzun\nBizkarra dugu eta prozesuan ikasten lagunduko dizugu! Gure aditu taldeari galderak egiteko aukera izango duzu linean. Google Ads nola funtzionatzen duen ikastea erraza izan daiteke bazkide egokiarekin.\nMaitasun Clever Ads egindakoa da Clever Ads , Googleko bazkide nagusia\n150.000 bezero baino gehiagorekin Google Partner bikaina zarenez, ziur egon prozesua% 100 segurua dela.\nGure bezeroei esaten Nortzuk\nClever Ads Creator eskuratu nahi nuke. Nire negozioak loratzea ahalbidetu du eta ordenagailu pantaila baten atzean egon beharrean nire bezeroei denbora gehiago eskaini ahal izan diet. Erabat maite!\nHau izan da inoiz aurkitu dudan tresna errazena nire salmentak bultzatzeko. Denbora eta energia kopuru ugari aurreztu ditut. Gomendatuko nuke Clever Ads Creator marketin digitalen kanpaina lotsagarriak planifikatzeko nekatuta dagoen edonori.\nNire online marketin ahaleginei uko egiteko Clever Ads nengoen, baina gero Clever Ads Creator aurkitu nuen, prozesua asko erraztu zidan eta, gainera, zer egin behar nuen ulertzen lagundu zidan aro digitalean eragin handiagoa izateko.\nIritsi pertsona Clever Ads\nZure Google Ads automatikoki sortzea doan\nSORTU NIRE GOOGLE ADS doan\nZure Google Ads kontuan saioa hasteko eskatuko dizugu sortu dizkizugun kanpainak zuzenean bertan kargatzeko, emaitzak berehala lortzen has zaitezen. Datuen pribatutasuna serio hartzen dugu eta ahalik eta esperientzia onena eskaintzeko behar duguna soilik biltzen dugu.


UDALEKUEKIN ZER? Aisialdi hezitzailea, erabateko zalantzan | herria | GAUR8 - mila leiho zabalik\nHERRIA | AISIALDIA /\nEuskal Herri osoan milaka eta milaka haur eta nerabek parte hartzen dute udalekuetan, baina aurten inork ez daki zer gertatuko den. Aisialdiko eragileek jakiteko beharra dute, ezetz edo baietz, eta zein baldintzatan, horren arabera lanean hasteko. Datorren astean agerraldi edo planteamenduren bat espero dute.\nAinhoa Epalza Atxa - Urtxintxa\n«Aisialdi antolatu eta hezitzaile baten behar orokorra identifikatzen dugu»\nUrtxintxa Gipuzkoako udalekuen arduradunari grazia egin zion zezenketek beren hasiera data eta neurriak zehaztuak izateak eta haur eta gazteekin zer gertatzen den ez argitzeak. «Hezkuntza formalari buruz eman diren datuek zerbait bideratu gaitzaketela dirudi. Baina aisialdian lan egiten dugun eragileon kezka eta galderak asko dira, hala nola ea normaltasun berri horretan zein leku hartzen duen hezkuntza ez formalak, ea aukerarik edukiko duen eta edukitzekotan nolakoa izango den», adierazi du.\n«Momentu honetako egoera erabateko zalantza eta informazio ezarena da. Duela zazpi aste bezalakoxea. Egia da momentuko edota ikasturteko egitasmoei dagokienez zenbait kasutan modu telematikoan erantzuteko aukera ikusi dugula. Haur, gazte eta familiei etxean ondo pasatzeko kurtsoak bidali zaizkie, erronkak proposatu dira, kaleko jolasak etxera egokitzen saiatu gara, baina orokorrean, beste arlo batzuetan bezala, geldirik gaude. Gainera, abiapuntua non jarri ezin jakinda».\nAisialdian berebiziko garrantzia du udak eta honek dakarren eskaintzak. Hor sartzen dira udaleku irekiak eta itxiak. Eta egoera kezkagarria da. «Gainera, informaziorik gabe, suposizioen gainean lan egitea oso zaila da».\nErabaki ofizialik gabe zaila da aurreikuspenak egitea, baina aisialdiaren beharra egonen dela argi eta garbi ikusten dute Urtxintxan, alde batetik, aisialdia haurtzaro eta gaztaro osasuntsu baten garapenerako ezinbesteko tresna delako eta, bestetik, oro har tresna hori denbora luzez erabilgaitz egon delako. «Itxialdian haur eta gazteak erakusten ari diren jarrera zoriontzeak ez du esan nahi beharrik ez dagoenik. Haur eta gazte bakoitzaren egoera ezberdina bada ere, aisialdi antolatu eta hezitzaile baten behar orokorra identifikatzen dugu. Itxialdian bizitako poz, tristura, beldur eta emozio ezberdinak kudeatzeko eta elkarbanatzeko espazioak beharko dira, haien garapen motorra, komunikazioa eta sozializazio beharrak asetzearekin batera».\nHori dena gauzatu ahal izateko ezinbestekoa iruditzen zaio Ainhoa Epalzari aisialdi esparru antolatuak eskaintzea, haur horiek eskubidea dutelako. Mahai gainean jarri beharreko beste behar handi bat honakoa da: gurasoak lanera baldin badoaz zer gertatuko da haurrekin? «Hutsune hori betetzeko zerbitzu falta dagoela uste dugu».\nAgintariek zerbait erran, egin edo erabaki dezaten aldarrikatzen ari dira hezitzaileak. Familiek ere kezka adierazi diete, haiek ere gai honi buruzko erreferentziarik gabe daudelako. Ea udalekurik egongo den eta egotekotan nola gauzatuko diren jakin nahi dute. Arduratuta dagoen beste talde handi bat hezitzaileena da. «Gazte askoren lana udako egitasmoen baitan dago eta honekin ere suposizioetan gabiltza, ezin erantzun».\n«Gure unea orain da»\nEzjakintasun honek dakarren txanponaren beste aldea ere adierazi nahi du Epalzak. «Ez baditugu antolatzeko irizpideak denboraz jasotzen oso zaila egingo zaigu behar den momentuan beharrezko maila izango duen erantzuna ematea. Ehunka hezitzaileren lana kudeatu behar da eta milaka haur, gazte eta familia dira horren zain daudenak. Horregatik gaude hemen, lehenbailehen, behar den moduan, haur eta gazteen eskubideak eta ongizatea kontuan hartuta zerbait esan eta egin dezatela aldarrikatzen. Gure unea orain da. Orain da prestaketa lan handien momentua. Zero momentuan gaude».\nUdaleku irekiak eta itxiak\nUrtxintxak udaleku irekiak (normalean goizez izaten direnak) zein itxiak (etxetik kanpo gaua pasatzen dutenak, astebete, hamar egun edo dagokion iraupenarekin) antolatzen ditu. Urtean beste mota bateko egitasmoak dituzte, eta udaran udalekuak. «Propioak ditugu Pirata Udalekuak, Pasaiako Arrokaundieta aterpetxean egiten ditugunak. Eta udalekin beste bizpahiru udaleku itxi ere antolatzen ditugu. Udaleku irekiei dagokienez, Irunen, Pasaian, Villabonan, Urnietan eta Anoetan antolatu genituen iaz».\nLehiaketa bidez funtzionatzen dute eta batzuen kasuan alarma egoerara iritsi ginenean lehiaketen esleipenak gelditu egin ziren, beste batzuek martxan jarraitu dute. Joan den urteko udan 600 haur inguru egon ziren Irungo udalekuan, Pasaian 300, Urnietan 270 eta Anoetan ia 100. Hezitzaileei dagokienez, Irunen 90-100 izan ziren, Pasaian 50, eta Villabona, Urnieta eta Anoetan hamarna. Hau da, udaleku irekietan bakarrik 170 gazteren lana kudeatu zuten. Udaleku itxietan, Pirata Udalekuekin bakarrik, zazpi txanda antolatu zituzten, 300 haur inguruk eman zuten izena eta 10-15 hezitzaile izan ziren.\nAritz Lili Lekanda - Kokoriko hezkuntza faktoria\n«Udalekuak egiteko aukera izango dugula pentsatuz ari gara lanean»\nKokoriko hezkuntza faktoriak bederatzi udalerritan antolatzen ditu udalekuak: Orozko, Arakaldo, Arrankudiaga eta Urduña Bizkaian, eta Laudio, Amurrio, Artziniega, Aiara eta Okondo Araban. Gutxi gorabehera 350 haurrek eta 60 hezitzailek parte hartu zuten iaz. Udaleku propioak dituzte eta eskualdeko udal udaleku batzuk ere kudeatzen dituzte. Denak irekiak dira.\nHezkuntza faktoriako arduradunak azaldu digunez, ildo ezberdinetako kezkak dituzte. «Alde batetik, momentuan aisialdi zerbitzuak geldirik daude eta udalekuak ez egiteak ondorio asko ekar ditzake ekonomikoki. Bestalde, kezkatuta egon gara orain arte ea haur eta nerabeak zelan egongo ziren beraien etxeetan. Askok esan digute ondo egon direla familian egon ahal izan direlako, baina etxe guztietan ezin izan dute mugitzeko beharra ase. Aurrera begira arduratzen gaituena da zelan egin behar horiek betetzeko, mugitzeko beharra, naturarekin harremana izatekoa».\n«Formatu berri batean bada ere, uztailean udalekuak egiteko aukera izango dugula pentsatuz ari gara lanean –baieztatu digu–. Ez dakigu zein egoeratan egongo garen, baina egin ahal bada jada jarri behar dugu martxan. Orduan, lehenengo pausoak ematen hasi gara, oso txikiak, etorkizuna iragarriz. Haurren ratioak jaitsi beharko ditugu, kanpo espazio gehiago beharko dugu, ezingo ditugu talde handietako jolasak egin, baina haur horiek beharrezkoa izango dute beraien berdinekin elkartzea. Agian ezingo dute elkar ukitu, baina urruntze fisikoa da, ez emozionala. Eta aisialdia garrantzitsua da urruntze emozional hori murrizteko».\nUste dute zeozer egiten ahalko dugula haurrek kalean eta naturan jolasaz gozatzeko eta dituzten behar emozional horiek kudeatzen laguntzeko, hilabete baino gehiago etxean egon ondotik emozioak kudeatzeko beharra izango dutelako.\nEpe luzerako neurriak\n«Garrantzitsua da haurrek kalea berriro hartzea, neurri batzuekin. Neurri horiek epe luzerako izango direla aurreikusten dugu eta horretan hasi behar dugu. Gure balioekin bat egiten duten ekintza, jolas eta moduak aurrera ateratzeko lanean ari gara. Haurren beharretik, dagoen egoeratik eta gure balioetatik zelan egin pentsatzen. Gure ekinbidea berregokitu beharko dugu. Luzera begirako planteamendu bat izango da».\nLiliren ustez, normaltasun berri horretan ohiko bilakatu beharko ditugun modu batzuk egonen dira. Hori haurren oinarrizko beharrak errespetatuz egin behar da. «Ez da hori egin itxialdiak iraun duen bitartean. Bazterrean kokatzen dira eta geroko pertsona moduan ikusten dira, baina haurra orainean bizi da, behar batzuk ditu eta erdian jarri behar ditugu». Lan horretan ari dira eta ariko dira Kokorikon.\nEñaut Aiartzaguena Bravo - Euskal Udalekuak, Goñi\n«Zelan egin ahal da udaleku itxi bat distantzia soziala mantenduta?»\nEuskal Udalekuetako Goñiko hezitzailearentzat, kezka nagusia da ez dakitela ezer udalekuei buruz. Adibidez, «60 ume inguru batzen diren hamar eguneko udaleku itxi batean estatistika kontua da egunen batean umeren bati sukarra igotzea, beti pasatzen da, arrazoi ezberdinengatik: nekea, infekzio txikiren bat… Momentu honetan ditugun protokoloekin sukarra pixka bat igotzen denean hamabost eguneko konfinamendua agintzen dute. Horrelakoetarako zer neurri hartu beharko lirateke?».\nBeste galdera bat: «Zelan egin ahal da udaleku itxi bat distantzia soziala mantenduta? Umeen garapen eta autonomiarako oso eraginkorrak dira udalekuak, baina askotan leku ezezagun batean, jende ezezagunarekin, urduri ipintzen dira eta negarrak egoten dira. Zelan kontsolatuko ditugu ume horiek ezin baditugu ukitu, besarkatu, ezin bagara gerturatu? Ezingo genuke ume horren eskubidea edo zaintza lana behar den moduan bete».\nGoñin, Nafarroako herri txiki-txiki batean egiten dituzte udalekuak. «Bertako biztanleak oso nagusiak dira. Une honetan ez dago bertan Covid-19 kasurik. Udalekuetan hiru txanda egiten dira Goñin, bakoitzean gutxienez 60 pertsona joaten dira. Guztira 180 lagun badabiltza handik bueltaka, Euskal Herriko hainbat txokotakoak, horrek eragin ahal du biztanle horiek kutsatzea eta oso nagusiak direnez arrisku taldean dauden pertsonak dira. Orduan, gure erabakian hori ere kontuan hartu beharreko faktorea da».\nBoluntario moduan egiten dute lan eta ez dute kezka ekonomikorik, baina dirulaguntzak jasotzen dituzte. Eta horiek udalekuak ordaintzera ez ezik, etxearen mantenura ere bideratzen dira.\n«Begiraleontzat gure proiektua ezin aurrera ateratzea ere kezka iturri da. Bestetik, Euskal Herrian errealitate zeharo ezberdinak daude euskararen erabilerari dagokionez eta euskararen arnasguneak ere badira udaleku hauek. Hamar-hamabost egunez euskaraz bizi ahal izateko arnasguneak. Udalekurik ez badago, umeek ez dute arnasgune hori edukiko eta hizkuntza normalizazioan atzerapauso bat gertatuko da».\n40 urtetik gorako proiektua\nEuskal Udalekuena 40 urte baino gehiagoko proiektua da. Abaigarren, Bernedon eta Goñin egiten dira. Goñin eta Abaigarren hiruna txanda daude eta Bernedon lauzpabost. «Txanda horietako bakoitzean 20-30 hezitzaile inguru batzen gara. Talde handiak dira eta guztien iritziak eta kezkak jasotzea eta koordinatzea egoera honetan ez da batere erraza. Gure kasuan uztailaren hasieran egiten dugu udalekua, baina urte osoa pasatzen dugu baloratzen eta prestatzen. Urtarrilean bilera bat egin genuen, ardurak banatu genituen eta egitaraua prestatzen hasi ginen. Egitaraua ahal dugun gehien aurreratzen saiatzen ari gara, aurtengo ez bada datorren urterako balioko digulako».\nOraindik ez dute erabakirik hartu. Baina «oso zaila» ikusten dute Goñiko proiektuari alternatiba bat ematea bestelako formatu batean.\nUdal batzuk galdetzen hasi dira online udalekurik egin daitekeen. «Udaleku ireki eta itxietan umeak zainduta eta balioetan hazten egongo direla bermatzen da, baina online udalekuetan nork zainduko ditu umeak eta zein aukera izango dituzte kalean jolasteko? Gai horiek ez dira erdian jartzen: hezkuntza ez formala, kontziliazioa, euskara… Oso bazterreko gaiak dira. Eta gu kezkatzen gaituztenak justu horiek dira», nabarmendu du.\n«Oso zaila eta tristea» egiten zaio uda irudikatzea. «Udalekuetara joango ez naizen urte bat bezala irudikatzen dut. 31 urte ditut eta 17 nituenetik urtero joan naiz. Udaleku lokalak, irekiak, aktibatzen badira aberasgarria izan daiteke ilusioa egingo lidake parte hartzeak».\nAisialdi talde eta eragile ezberdinen artean kezkak elkarbanatzen ari dira, eta inportantea izaten ari da sare hori Aiartzaguenarentzat.\nLeire San Vicente Carrillo - Txatxilipurdi\n«Oso inportantea iruditzen zaigu kalea bera birkonkistatzea»\nTxatxilipurdi elkarteko kidearen kezka bat bada aisialdi hezitzaileak «bigarren plano batean» gelditu direla guztiz, baita eremu horrek bere baitan daukan garrantzia soziala eta ekonomikoa ere. Haurrek aisialdirako duten eskubidea, aldiz, «hirugarren mailara» pasatu da. «Euskal Herrian eragile asko ari dira lanean eta uztailean hori guztia aktibatzen da. Milaka eta milaka haur eta gazterengana iristen gara eta hori ez da lehen lerrora ekarri. Txatxilipurdiren udalekuetan 1.400-1.500 haur izan genituen iaz, eta 200-250 lanpostu».\nAzaldu duenez, Txatxilipurdiren helburua batez ere soziala da: «Haur eta nerabeei gozamenezko testuinguru batean laguntza, orientazioa, aisialdia modu osasuntsu batean bizitzeko bideak ematea. Hori agintarien kezka ez izateak barrutik mugitzen gaitu. Konfinamenduan beste behin urratu dira haur eta nerabeen eskubideak. Zuzenean eragiten dieten arloetan ez diete ezer galdetu».\nKezka mordo bat dituzte. Ez aitortze horretan, ez dute aisialdi hezitzailearen baitan marko propiorik. Hortaz, euren erreferentziazko markoa hezkuntza formala da. Beste kezka bat kronograma da. «Udalekuak antolatzeko urte osoan lan egin behar dugu. Orain zerbait aktibatzen bada hilabete edukiko dugu urte osoko lana egiteko». Euren zalantzak familia, haur eta nerabe guztiek dituzten berak dira: udalekuekin zer? «Horri gehitu behar diogu guri dagokigula udaleku horiek antolatzea, orduan imajinatu zenbat zalantza ditugun… Adibidez, gure udaleku batzuk irekiak dira, besteak itxiak. Itxiak Araba eta Gipuzkoan kokatzen ditugu eta EAEko hartzaileak ditugu. Deseskalatze honetan uztailera begira probintzien arteko mugimendua baimentzen ez bada udaleku itxiak beste modu batera egin beharko genituzke».\nUdalekuetan harreman afektibo-emozionalak zutabe inportantea dira. «Nola bermatu pertsonen arteko kontaktua modu seguruan egitea? Zaila egiten zaigu elkar ukitu ezin dugun udaleku batzuk irudikatzea. Osasun neurriak nola bermatu ere zalantza dugu. Beste kezka bat da ea familien beharrak ase ahal ditugun».\nIrabazi asmorik gabeko elkarte bat dira eta dirulaguntzak jaso ohi dituzte. Orain zalantza dute ea laguntzarik egonen den.\nAhalik eta ohikoenak\n«Udalekuak ahalik eta erarik ohikoenean gauzatzea gustatuko litzaiguke, betiere pertsonon ongizate fisiko eta emozionala bermatuz. Hori diseinatzen gabiltza, baina desinformazio handia dago eta hipotesiak egiten gabiltza. Udalekuekin aurrera egiteko aukera ikusten dugu. Egokitu egingo ditugu, horren aldeko apustua egiten dugu, inoiz baino behar handiagoa izango dutelako haur eta nerabeek berdinekin egoteko. Kalea bera birkonkistatzea oso inportantea iruditzen zaigu. Haurrek kaleari beldurra hartu diotela sumatu dugu. Nola lagun ditzakegu ‘lasai, kalea ez da arriskutsua’ esanez, aholkularitza profesional eta hezitzaile batekin, modu ludikoan?».\nLanez lepo dabiltza, A plana, B plana, alfabetoko letra guztiekin egin behar dituzte planak, komunikatu, saretu... Amarauna eta Gaztematika sareak sostengu izaten dabiltza.\nOsasun adituekin harremanetan jartzeko lehen urratsak ere egin dituzte, aholkuak jasotzeko. «Sortzen, elikatzen, kontrastatzen eta borrokatzen» ari dira udalekuak egon daitezen, «haur eta nerabeek behar eta merezi dituztelako».


Jiangsuko gobernuak Txinerara itzuli du Eusko Jaurlaritzaren etika eta jokabide kodea, etika publikoarekiko konpromiso eredugarri gisa ezagutarazteko - Gobernantza Publiko eta Autogobernu Saila - Eusko Jaurlaritza - Euskadi.eus\nJiangsu eskualdeak 77 milioi biztanle ditu eta Txinako indartsuenetako bat da.\nErantzukizun publikoko 347 kargudunek sinatu dute Eusko Jaurlaritzaren Etika eta Jokabide Kodea, egin zenetik ia 3 urte igaro diren honetan.\nEtika publikoko Batzordeak jasotzen dituen zalantza, kontsulta eta salaketa guztiak –gaur arte, 40–, ebatzi ostean, webgune ofizialean argitaratzean dira:www.euskadi.eus\nTxinako Jiangsu eskualdeko gobernuak Eusko Jaurlaritzaren Etika eta Jokabide Kodea itzuli du txinerara, kargudun publikoei ezagutarazi, eta horien eredu izan dadin birgaitze politikoarekin eta gobernantza onaren balioekin hartutako konpromisoan. Eusko Jaurlaritzako bozeramaile Josu Erkorekak oso positibotzat jo du nazioarteko errekonozimendu hori «kargu publikoak dauzkagunon jokabide etikoaren alde Eusko Jaurlaritzak egindako apustua bide onetik doala» adierazten duelako.\nEtika eta Jokabide Kodea txinerara itzultzea iragan irailean Jaurlaritzako ordezkariek eta Jiangsu eskualdeko Gobernu-erakundeen Lan-batzordeko kideek egindako bileraren fruitu da. Bilera hartan izan ziren Jaurlaritzaren izenean Herri Administrazio eta Justiziako sailburu Josu Erkoreka, Kanpo Harremanetarako idazkari nagusi Marian Elorza, Funtzio Publikoko sailburuorde Andrés Zearreta eta HAEEko zuzendari Maite Iruretagoiena, eta Txinako agintariek Eusko Jaurlaritzaren bideari heltzeko asmoa agertu zuten, etiko publikoaren arloari dagokionez.\nKODE ETIKOAK 3 URTE\nEusko Jaurlaritzak 2013ko maiatzean jarri zuen indarrean Etika eta Jokabide Kodea eta orduz geroztik Euskadiko administrazio orokorreko eta instituzionaleko zuzendaritza exekutiboan ardurazko karguak dituzten pertsona guztiek sinatu dute. Zehazki, 347 pertsonek.\nIndarrean jarri eta gutxira, 2013ko urrian, Etika Publikoaren Batzordea eratu zen, Etika eta Jokabide Kodea betearaztea bermatzeko.Gaur arte, batzorde horrek 40 auzi ebatzi ditu eta doktrina-oinarri bat eratu da, arduradun politikoen jokabidea bideratzeko, irizpide etiko zorrotzen arabera.\nEusko Jaurlaritzak, orain ia hiru urte indarrean jarri zuenean, ekintza publikorako eredu propio eta aitzindaria ezarri nahi zuen, konpromiso eta erantzukizun handiagokoa, zuzendaritzako jardunbide egokiak bultzatzeko eta, batez ere, herritarrek zuzendaritza-postu publikoetan dauden pertsonengan duten konfiantza areagotzeko. Hala, kargudun publikoen eguneroko lanetan hainbat irizpide etiko ezarri ziren, tartean, zintzotasuna, gardentasuna, parte-hartzea, erantzukizuna, zerbitzu publikoa eskaintzeko borondatea, etab.


Baliabideak – Ikastola Askatu\n2014eko martxoaren 9a Baliabideak\nBiderketa erregeletak erabiliz\nBiderketa taulak ikasita ditugun arren, zalantzak dituztenentzat oso ondo dago proposatu nahi dizuegun jarduera. Proposatzen dizuegun jarduerak erregeletak erabiltzen ditu biderketak hobeto ikusteko eta, honela,… … Osoa irakurri\n2013eko abenduaren 22a Baliabideak\nAunque somos muy conscientes que este tema aún nos viene un poco grande y que tenemos otras prioridades en el aprendizaje de la Lengua Castellana,… … Osoa irakurri\n2013eko urriaren 21a Albisteak/Baliabideak/Hezkuntza\nOrdiziari buruzko ezagutza zabaltzeko hiru unitate didaktikoa atondu ditu Ordiziako Udaleko Euskara Zerbitzuak. Paperean hiru ale eman dira argitara, eta webgune bat ere garatu da… … Osoa irakurri\n2013eko urriaren 7a Baliabideak\nGaurkoan, plater hegalarietan eta hegazkinetan hegan gatoz. Izan ere, biderketak lantzeko jolas dibertigarri hauekin, ondo pasatzeaz gain, biderketa taulak errepasatzeko oso lagungarriak egingo zaizkizue. Horra… … Osoa irakurri\n2013eko ekainaren 24a Baliabideak/Interesgarria\nBiderketa taulak ikasten ari bazara edo ikasita badituzu, baina berrikusteko premia ikusten baduzu, joko hau oso polita suertatuko zaizu. Gainera, emozio gehiago nahi baduzu, lagunekin… … Osoa irakurri\n2013eko apirilaren 7a Baliabideak/Hezkuntza\nMapa mentalak ekoizteko baliabide digitalak\nIkastolan oso maiz ekoizten dituzue mapa mentalak eta hemen bertan gida labur bat ere argitaratu genizuen. Duela gutxi arte, mapa mental horiek eskuz eraiki izan… … Osoa irakurri\nAurrekoan honen inguruan egin behar dugun lanketaren inguruko mezua argitaratu genuen eta hirugarren hiruhilekoan ekoiztu behar ditugun denbora lerro digitalak ekoizteko Dipity izeneko zerbitzua aholkatzen… … Osoa irakurri\n2013eko otsailaren 17a Baliabideak\nBiderketa taulak berrikusteko jokua\nZuetako gehienok oso ongi menderatzen dituzue biderketa taulak, baina badira gutxi batzuk oraindik ere zalantzaren bat edo beste izaten dutenak. Bada, zalantza horiek uxatzen laguntzeko,… … Osoa irakurri


Agenda – Kalapie\nBIZIKLETEN MEKANIKA eta IRTEERA (Uztaila – Emakumeen Etxea)\nBIZIKLETEN MEKANIKA 11 eta 14, astelehena eta osteguna Tailer honekin zure bizikletaz maitemintzea nahi dugu!! Eta konfiantza har dezazula bizikletaz edonora joateko! Helburua da emakume...\n14 Ots 2022\nKalapiek oinarrizko mekanika ikasteko ikastaroa antolatu du hurrengo datarako: Egunak: Martxoak 8, 9 eta 10an Ordutegia: 18:30-20:30 Salneurriak: 20 € bazkide ez direnentzat. Bazkideak dohain egin dezakete*....\nBizikletan ibiltzen ikasteko eta trebatzeko ikastaroak\nKalapiek Hiriko Txirrindularien Elkarteak bi ikastro hauek eskeintzen ditu: bizikletaz ibiltzen ikasteko eta trebatzeko. Egunak: Azaroak 13-14 eta 20-21 asteburuetan (4 egun – 1,5 ordu/eguneko) Ordutegia: Bi txanda,...\nKalapiek oinarrizko mekanika ikasteko ikastaroa antolatu du hurrengo datarako: Egunak: Urriak 26, 27 eta 28an Ordutegia: 18:30-20:30 Salneurriak: 20 € bazkide ez direnentzat. Bazkideak dohain egin...\nIgandeetako Ziklobia Kontxan: aurrerapauso txikia, bide luzea aurretik.\nKalapiek ekarri zuen gurera Ziklobia eta, Donostialdean, lehen aldiz, 2013an egin zen. 2014an errepikatu zen, baina hortik aurrera ez da egin. Horregatik, gure elkarteak behin...\nEkonomikoki, probetxuzkoa al da bizikletaren erabilera?\nMarian Sintes, València en Bici-Acció Ecologista Agró elkareen kidea, Kalapieko Carlos Pérez Olozaga-rekin batera, Conbici-ko “osasuna eta ingurugiro” lantaldearen barruan bizikletaren erabileraren onurak jasotzen dituen...\nBizikletaren onurak osasunean\nMarian Sintes, València en Bici-Acció Ecologista Agró elkareen kidea, Kalapieko Carlos Pérez Olozaga-rekin batera, Conbici-ko “osasuna eta ingurugiro” lantaldearen barruan bizikletaren erabilerak osasunerako dakartzan onurak jasotzen...\nBizikletaren onurak COVID-19-aren ondorengo berreraikitzean\nMarian Sintes, València en Bici-Acció Ecologista Agró elkareen kidea, Kalapieko Carlos Pérez Olozaga-rekin batera, Conbici-ko “osasuna eta ingurugiro” lantaldeko partaideak dira. Bizikletak arlo desberdinetan (ingurugiroan,...\nBizikletaren onurak ingurugiroarentzat\nMarian Sintes, València en Bici-Acció Ecologista Agró elkareen kidea, Kalapieko Carlos Pérez Olozaga-rekin batera, Conbici-ko “osasuna eta ingurugiro” lantaldearen barruan bizikletaren erabilerak ingurugiroan eta klima...\nDuela aste batzuk, udaltzainak, aldez aurretik abisatu gabe, Egiako Karmengo Amaren kaletik bizikletak kentzen ari ziren. Gure desadostasuna adierazi nahi dugu. Udalak dionez, bizikletaren erabilera...\n1 2 3 … 10 Hurrengoa ›


Camille Extreme Izaban ospatzen den mendi lasterketa bat da. 2020. urtekoa XVI edizioa izango da eta hizki larritan datorkigu; izan ere Camille Extreme Espainiako Banakako eta Selekzio Autonomikoetako Txapelketa izango da. Hamasei urte hauetan, garai batean Camille hartzarenak ziren bideak, eta gaur egun beste hartz batzuen bizileku direnak, ehunka mendi korrikalari ikustera ohitu dira eta aurten Estatu mailako korrikalaririk onenak gertutik zainduko dituzte.\n– Irteera: 08:00h\n– Helmugaren itxiera: 14:00h\nEtor zaitez eta gozatu paradisuan dagoen infernu honekin\n31,6 kilometroko ibilbideak 2.044 metroko desnibel positiboa du. Ezkaurre (2.047) mendiaren igoera une garrantzitsuenetakoa da. Igoera eta jeitsiera teknikoak ditu, izan ere Ezkaurrek dituen harkaitzetatik ibiltzea ez da erraza eta horregatik, gailur hau lasterketaren erreferentzian bihurtzen dute. Bidetik, ahaleginari aurre egiten lagunduko diztuen 7 anoa puntu izango dituzu.\nBenetazko mendi lasterketa bat da, non, batzuetan, halako inguru basatietatik pasatzerakoan, hartza edozein tokitan azaldu daitekela ematen duen\nAsfaltoko ia tarterik gabe, oso lasterketa menditsua da, eta Iñaki Ochoa de Olza mendizale handiak lehenengo edizioetan aurreikusi zuen bezala, klasiko batean bihurtu da. Atsedenik ez duen lasterketa da, etengabeko igoera eta jeitsierekin; bide batez, Erronkari Ibarreko bidexka ikusgarrienetako batzuk ezagutzeko aukera ematen du.\nPiriniotik korrika egitean sentitzen ditugun sentsazioak gertutik ezagutzeko eta, zergatik ez, gure ingurua bisitatzen duten hartzetako batekin aurrez-aurreko bat izateko aukera paregabea.\nHain zuzen ere Iñaki Ochoa de Olzari egindako omenaldi gisa, Ezkaurre mendiko igoera kronometratzen da. Irabazlea Iñaki Ochoa de Olza Memorialaren garailea da, Izabako Kirol Elkarteak ematen duen saririk berezie2\nIrteeratik helmugaraino, ibilbide osoan zehar badago gure begibistan beti dugun elementu bat. Ezkaurre mendia (2.047m) zelatan egoten da lehenengo tartetik eta lasterketaren 31,6 kilometroetako nondik norakoa markatzen duen erreferentzia puntua da. Profilak argi uzten du ez dagoela atsedenerako tarterik, izan ere Ezkaurre mendiaz gain, badaude Godia, Kanasiloa edo Armaia bezalako gailurrak, non ditugun indarrak erakutsi beharko dugun. Eta ez bilatu asfaltorik, ez baitago.\nCAMILLE EXTREME - Izen emateak OTSAILAK 2\n2018ko edizioaren bideoa\nIbilbide alternatiboaren mapa\nIbilbide alternatiboaren GPX deskargatu


Abenduko uholdeek 133 udali egin zieten kalte Nafarroan | | Berria\nOraingo uholdeek bat egin dute Teresa Ribera Espainiako Gobernuko presidenteorde hirugarren eta Trantsizio Ekologikoko ministroaren bisitarekin. Hain zuzen ere, abenduko uholdeen ondorioak eta administrazioen arteko elkarlana aztertu ditu Riberak Txibiterekin egindako bileran. Txibitek aurreratu du uholdeen ondorioa ez dela guztiz kalkulatu, baina oro har 133 udali eragin ziela eta 10.000 hektarea kaltetu zituela.\nKazetarien aurrean egindako agerraldian, Txibitek gogoan izan ditu ordu hartan hildako bi pertsonak. Jarraian azaldu du lehentasunezkoa dela uholdeek herrietan eta errepideetan eragindako kalteak konpontzea, batik bat uholdeei aurre egiteko egiturak.\nNafarroako Gobernuak kaltetuentzako, norbanakoentzako zein enpresentzako, konpentsazio laguntzak onartu zituen, foru agindu bidez. Bertan, kaltetutako 133 herriak izendatzen dira, eta kalteak jasan dituztenei bi hilabeteko epea ematen zaie laguntza eskatzeko. Hala, ondare higiezinak kaltetu zaienek ez dute lurralde ekarpenaren zerga ordaindu beharko. Era berean, iazko jarduera ekonomikoaren zerga ordaintzeari utziko diote, eta eraikuntza, instalazio eta obren zerga pagatzeari ere uzteko aukera izango dute.\nUdal zerga horiek udalei eurei eragingo dietenez, gobernuak aurreikusten du ere zulo hori konpentsatzea. Txibitek espero du laguntzak «ahalik eta azkarren» iristea, eta lehentasunezkotzat jo du kaltetutako egiturak konpontzea ere bai. Luzarora begira, zehaztu du 45 udaletatik ia-ia guztiek uholdeei aurre egiteko planak berrikusi dituztela. Txibiteren esanetan, beharrezkoa da, abenduko uholdea «ezohikoa» izanagatik, halako gertakariak maizago gertatuko direlako.\nTeresa Riberak gaineratu du Espainiako Gobernua errege dekretu bat prestatzen ari dela uholde eta natur arriskuei aurre egiteko eta egungo planak egokitzeko.


Deskubrimenduan une magikua — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / Deskubrimenduan une magikua\nDeskubrimenduan une magikua\nOier Gorosabel 2017/02/23 17:37\nAspaldi jirau nahi neban Xabier Leten azken kontzertuan diskua, eta aurten Olentzerori eskatu detsat. Guzurra dirudi gizon honen kantu barririk entzun neikianik, hain fan izanda, baiña bai: disko honetako asko entzun barik nittuan ondiokan.\nUrte askuan irudi unicejo/tartalistiko hau izan zan XL-ri buruz nekan bakarra ("aleiya", etxian genkan EP honena)\nJuan dan egunetan diskua pizkaka-pizkaka entzutzen jardun dot, ixa modu relijiosuan, aurkezpenak bebai (kantu bakotxan aurretiko parrafada luzia). Gaur egunian musika gehixena diskografiaka irunsten dala esango neuke, neuk kontsultarako ekartzen dotena bai behintzat: takada baten igual 100 kantu sartzen dittudaz, gehixenak sekulan entzun bakuak. Ez neban halakorik nahi disko honendako.\nEz naiz damutu. Ez dakitt zer sentiduko zeukian euskaldun batek 1975an, ordurarte sekulan entzun bako Ez Dok Amairukuak estrainekotz entzutzian; baiña nik entzunaldi honetan igarri doten zirradian erdixa bazan, ez ahaztutzekua seguru! Eta behin bakarrik bizitzekua, bistan da: lehelengo entzunaldittik aurrera, kantuak ezagunak bihurtzen diralako, onak bai, baiña sorpresa elementuan faltan. Horregaittik jaso nahi izan dot idatziz. Seguraski, nere bizitzan barriro ez dotelako Xabier Leten lehelengo entzunaldirik biziko (hónen kantuena ez, behintzat).\nLete da Ez Dok Amairuko sasoikuen artian nere gustokuena. Haren izaera poliedrikuan ikusi dot onduen nere burua isladatuta: seriotasun fondo baten gaiñian –tristuria, askotan- umorezko ezten gaiztuakin. Etxekuen artian, adarra jotzeko, Lete “la alegria de la huerta” izentatzen neban; eta disko honetan ikusi dot, atsegiñez, berak be bazekala bere buruan gaiñeko ikuspegi sarkastikua (umorez, bera “oso optimista ez dala” aitortzen dau disko honetako aurkezpenetako batian).\nDisko bikotx honetan kantu apartak dagoz. Ez dittudaz banan-banan komentauko, bistan da; bereziki inpresionau naben hiru kantu aittatuko dittudaz bakarrik, lehelengo entzunaldixan ostian idatzittako zirriborruetan.\nMalkoak euri balira\nKotxian entzutzen netorrela, kantu batek blastiau egin nau, literalki, bistia lausotu arte. Motibuak asko izan dira, ezkez-eskuma-ezker-eskuma, boxealarixan modura:\nMusikian egillia, berez hunkigarrixa jatan pertsonajia.\nMezua, negar garbitzaillian metafora ezaguna baiña indartsua.\nTango musikia: bortitza, adierazkorra eta gure aittitta-amamen herriko oihartzun zaharra.\nLetrian egillia bera, bistan da, indar ikaragarrixa gorputz ttattarrian.\nLehen normala ei zan mutillak lehelengo harreman sexuala putetxian izatia (nere edadetsuko jentia be ezagutzen dot nik, halan hasittakuak, eta bizitza osorako markatuak –neskekingo harremanei dagokixonez behintzat-). Kantu honetan Brelek bere lehelengo esperientzia sordido ha kontatzen dau, eta “au suivant!” diarran errekurtsuak alienaziñua maisuki azpimarratzen dau (justu egunotan horri buruz pentsatzen nenbixan, beste adibide hau dala eta).\nEtxera allegatzen nenguan kotxeko radiokasetian jotzen hasi danian, eta kotxian motorra geldittuta ahozabalik (sic) geratu naiz kantua amaittu arte. Lete bere alde histrionikorik onenian, irudi inpresionista ezin indartsuaguan. Interneten ez dot topau kantua, eta nik neuk ipiñi dot Youtuben, Leten hitzaurre eta guzti.\nAmsterdameko portuko kantuakin be, noraezian ibilli izan naiz ni. Jacques Brelena izanda be, nik ez netsan berari adittu estrainekotz, David Bowieri baiño. Doiñuak berak, melankolikua eta bortitza era berian, erakarri ninduan. Handik urte batzutara, binilo merke montoiak arakatzen, Brelen disko bat harrapau nebanian –eusnoba ni-, hara nun topau neban kantua, eta beria zala ikasi. Xabier Leten disko hau entzun arte ez nekixan letriak zer esaten zeban zehazki; hamendik aurrera gehixago gustatzen jata “kantu kanalla” hau, berak esaten daben lez.\netiketak: musikeruak, xabier_lete


Donostiako Zinemaldia 2011\nAtalei gainbegirada (Diaporamak)\nJosé Ángel Herrero-Velarde pelikulen aukeraketa batzordeko kideari elkarrizketa\nAEBetako zinema beltzari buruzko erreportajea (Harkaitz Cano)\nFermin Muguruzari elkarrizketa ('Next Music Station')\nJosean Bengoetxea aktoreari elkarrizketa ('Urte berri on, Amona!')\nAlberto J. Gorritibereari elkarrizketa ('Arriya')\n2011-09-20 17:10:43 | Mikel Garcia\nJosean Bengoetxea, pelikulako eskopeta eskuan.\nMundu woodyallenianoaz eta Medem-unibertsoaz hitz egiten den bezala, ezinbestean Telmo Zigilua aipatu behar dugu Urte berri on, amona! filmaz mintzatzerakoan. Ohiko umore beltza primeran erabili du zuzendari zarauztarrak, eta komedian drama (edo draman komedia) txertatzeko duen gaitasunari tragedia eta thriller ukituak gaineratu dizkio oraingoan. Emaitza, genero batetik bestera maisuki jauzi egiten duen istorio basatia, bukaeraraino tentsioan mantentzen zaituena.\nBadakizu nola hasi den, baina ez nola amaituko den. Istorioak, baita pertsonaiek beraiek ere, bihurgune ugari hartuko dituzte bidean, afera berriak suertatuko dira eromeneranzko bidaian eta ikuslearen jakin-mina areagotzen lagunduko du horrek guztiak. Gainera, ez dakizu hurrengo eszenan barre egingo ote duzun, atezuan mantenduko zaituen edo Corleonetarren istorioekin ikasi genituen mafia kutsuko pasadizoren batez gozatuko duzun. Dakizun gauza bakarra da familia guztia hankaz gora jarri duen amona gogaikarri horrek zure onetik ateratzen zaituela. Nor aterako da garaile? Eta bigarren maila batean, sotilki baina bortitz, drama zantzuak ditugu nonahi, familiaz, bikote harremanez, zaintzaz, ardurez…\nBere aurpegierekin amonaren rola ezin hobe antzezten duen Montserrat Carulla kataluniarraz gain, bikain daude Josean Bengoetxea (elkarrizketa egin diogu Argian), Nagore Aranburu, Kontxu Odriozola eta Pedro Otaegi. Pare bat segundoko kameoa egiten du Esnalen lagun Asier Altunak (pelikularen gidoilaria, Telmorekin batera), baina adi egon beharra dago harrapatzeko. Hain zuzen, biek batera zuzendu zuten aurreko film luze arrakastatsua: Aupa Etxebeste! Pelikula hura 2005ean estreinatu zuten eta Gazteriaren Saria irabazi zuen Donostiako Zinemaldian. Kurioski, Urte berri on, amona! ere sari bererako hautagai da, ikusi beharko da zer nolako harrera duen, baina kritikariek behintzat ondo hartu dutela dirudi.\nUrte berri on, amona!\nZuzendaria: Telmo Esnal.\nGidoilariak: Telmo Esnal, Asier Altuna.\nAktoreak: Josean Bengoetxea, Nagore Aranburu, Montserrat Carulla, Kontxu Odriozola, Pedro Otaegi.\nEuskal Herria. 107 minutu.\nBIDALI ZURE ERANTZUNA\nIzartxoaz (*) markaturiko datuak derrigorrez bete beharrekoak dira.\nIdatzi segurtasun kodea*\nDonostiako Nazioarteko Zinemaldiaren 59. edizioaren jarraipena egingo dugu gune honetan. Irailaren 16tik 24ra, egunero zine kritikak, hainbat adituren hitzak jasoko dituzten bideoak, gomendioak, jaialdiko programa, pelikulen trailerrak, diaporamak, bitxikeriak, lotura interesgarriak... izango dira ikusgai.\nenter site were to buy viagra\n- 2017-11-21 13:40:40\nonly now cheapest cialis uk\n- 2017-11-19 22:47:47\n- 2017-11-18 14:06:49\ncan i use one year old viagra\n- 2017-11-14 00:51:37\nthe best site viagra woman\n- 2017-11-13 16:39:35\n© 2008-2011 ARGIA.eus - Komunikazio Biziagoa\nIndustrialdea, 15 · 20160 Lasarte-Oria (Gipuzkoa)\nTlf: 943 371 545 - 943 373 403


Jet Pribatua Gutuna Hegaldia Corpus Christi, TX Empty Leg Hegazkina Near Me\nLuxuzko Pribatua Jet Gutunetik edo Corpus Christi To, Texas Hegazkina alokairua Company Near Me deitu 877-960-2011 Hutsik hanka Air Aipatzeko Hegaldi zerbitzua berehalako aurrekontua enpresa bilera egiteko, Hutsik hanka hegazkina kokapena zure inguruko kostua berehalako bidaia pertsonal deien\nNoiz enpresa bat pleitatu da kontratatu duzu, Zure hegazkin den denbora edozein puntutan jakin batean hegan egiteko gai izango duzu. Ez duzu aldiz kezkatuta egoteko, eta zure epeak ezarri ahal izango duzu, aireratze eta lurreratze for. Gida hegazkin Jet charter bidaia bat, nahiz eta zure negozioa betebeharrak betetzeko edo zure oporrak denbora hobetzeko ematen diguten dei bat izango oraintxe tan 877-960-2011 Kokapena gehiago me gertu dagoen.\ndataren Only ezarri eta ziurtatu id zela zuzena izan. Gainerakoa ziurrenik jarriko zuretzat elkarrekin behar bezala-gomendioak. Eraginkortasuna adina eta egun honetan funtsezkoa da. ez duten mundiala performance lortzea, berriz, hegan, ez dira ezagutza gozatu eta, beraz, horiek dira litekeena gauzak dituzten igaro damutuko.\nnegozio hectic Lurrean profesionalentzat bidaiatzen In, gutunak horien epeak ugari gorde izan. Berez, oraingoan euren enpresa ekintzak hobetzeko, agian, epe luzera barruan irabaziak handiagoak bihurtuko gordetzen den erabili ahal izango dute. bertan pribatu-jet alokairua bat egingo baliagarria etorriko da hau. Ez ahal izango dute behar bidaia hegaldi bat bileraren edo erakunde garrantzitsu hitzaldi liburua Jet Personal Gutuna Hegaldia batetik edo Corpus Christi To by irisgarritasuna horretarako joateko, Texas kontaktua 877-960-2011.\nLuxuzko gure bideak alderdi garrantzitsu bat izan daiteke. ezarritakoaren bertan lotan egon liteke eta eserlekuak epeletan plano Erraldoia ziurtatzen urruneko lekuak ez duzula behar ondoeza ordu jasateko bidaiatzen. Ugari FAA onartutako enpresek errentan Jet Corporation lan Corpus Christi, Texas. edozein izanda kokapena beharko duzu hegan dezakezu, Behin nahi duzu eta nahi duzun jendearekin bidaiatzeko, edo baita bakarrik hegazkin esklusiboa aukeratuz.\nEnpresa batzuk daiteke zer ari bezala ezagutzen kontzentratu " oinak," Ez duzu ahalbidetuko zure inguruan pertsonala hautatzeko. Hori desberdin dira horiek "izterrak " dira hildako espazio minute, Hori agian firma edo pilotua da ez lortzean bidaiatzeko ordaindu hegazkinaren. aurkeztuko dira ditzakezu healthful deskontua zure alternatiba gertaera on the nagusia da hutsik hanka txangoak bat gidatuko duzu. alokairua Konpainiak iristen inbertitzeko gutxiago, eta, gainera, modu bat-jet bat da, Jet Pribatua Charter hegaldia aurrera edo Corpus Christi To lortuko duzu, TX. sorta bat besterik ezin duzu beat da.\nCorpus Christi, Dinero, Portland, Gregory, Taft, Ingleside, Chapman Ranch, Odem, Aransas Pass, Robstown, Sinton, Port Aransas, Edroy, Driscoll, Bayside, Banquete, Rockport, Gotzaina, Fulton, Woodsboro, Agua Dulce, Tynan, Mathis, Kingsville, Skidmore, Sandia, Refugio, Ben Bolt, Alice, Riviera, Orange Grove, Beeville, Sarita, Berclair, Premont, Austwell, Normanna, Tivoli, George West, Mcfaddin, Tuleta, Oakville, Seadrift, San Diego, Mineral, Goliad, Falfurrias, Pettus, Weesatche, Fannin, Benavides, Concepcion, Bloomington, Three Rivers, Armstrong, Victoria, Pawnee, Placedo, libreago, Port Lavaca, Port O Connor, Kenedy, Calliham, Tilden, Realitos, Whitsett, Telferner, Peggy, Point Comfort, Encino, La Salle, Campbellton, Vanderbilt, Christine, Palacios, Laredo, Encinal, San Ygnacio, Mirando City, Oilton, Artesia Wells, Bruni, Catherine, Zapata, ASHERTON, Cotulla, Hebbronville, libreago, Realitos, Big Wells, Carrizo Springs, gerra, Benavides, Lopeno, San Diego, Crystal City, Fowlerton, Injun, Tilden, Calliham, Santa Elena, San Isidro, Delmita\nJet gutuna enpresek Lubbock


"Historias a Bocados" saioa Maurgan, maiatzaren 9an, Joseba Arguiñanorekin\nJoseba Arguiñano Maurgan izango da, arratsaldean, "Historias a Bocados" saioan\nArabako Zigoitia udalerriko 17 kontzejuetako bat da. Han Amparo, Maite, Nuria eta Marisa ezagutuko ditu.\nJoseba Arguiñano Maite Maurgako bizilagunarekin. Argazkia: EITB Media\nGaur, maiatzak 9, Maurga bisitatuko du Joseba Arguiñano sukaldariak ETB2ko "Historias a Bocados" saioan. Arabako Zigoitia udalerriko 17 kontzejuetako bat da Maurga, eta tontor batean kokatuta dago. Handik Arabako Lautadaren zati handi bat ikus daiteke, eta Euskal Herriko mendi ezagun eta altuenetako batzuk ere: Gorbeia, Anboto, Aizkorri, Aratz, Gasteizko mendiak eta Toloñoko mendilerroa.\nAmparok erakutsiko dio luxuzko "sky-line" hori, inguruetarik ibilaldia egin ostean. Gasteiztarra da Amparo, baina 23 urte daramatza Maurgan, egun landa-apartamentuen kudeaketan. "Haizatu" izena du lekuak, garai batean bertan zegoen eraikuntzan leihoak ireki eta, haize korronteen indarrez, alea lastotik bereizten baitzuten. Istorio hauek guztiak eta gehiago kontatuko dizkio Josebari, Arguiñanok apartamentuetan bertan kozinatzen duen bitartean: Orburuak urdai eta urdaiazpikoarekin, odolkiarekin eta arrautza-gorringoarekin. Ondoren, elkarrekin dastatuko dute platera.\nMaite ere ezagutuko du Maurgara egindako bisitan. Aita arabarra eta ama alemaniarra, Mexikon jaio zen bera. Gurasoak komikoak izanda, furgonetan batean bizi zen hainbat urtez, gurasoekin; zazpi urte zituela, baina, familia Gopegira itzuli zen, aitaren jaioterrira. Orain Maurgan bizi da Maite, eta bertan jarri du nahi bere bio-kosmetika laborategia, jatorri naturaleko materialez egindako kosmetikako etxeko eta artisautzako produktuekin. Jateko, sopa azteka prestatuko dio Josebari, eta elkarrekin dastatu ere. Azkenik, algekin egindako aurpegirako maskara ere jarriko dio Josebari.\nArguiñanok ezustekoa hartuko du igandeko saioan, 80 biztanleko herri batean boutique bat aurkituta. Nuriarena eta Marisarena da arropa-denda, eta inguruko eskualdetik eta Gasteiztik bertatik ere joan ohi dira bertara emakumeak arropa erostera. Nuriak eta Josebak perretxikoen nahaskiaz gozatuko dute dendako lorategian, eta saioa bukatu aurretik beste sorpresa batekin ere egingo du topo sukaldariak: Nuriak eta Marisak autobus batean muntatu duten "arropa-denda mugikorra".\n"Historias a Bocados: Maurga" gaur izango da ikusgai, 20:00etan, ETB2n eta eitb.eus-en.


Robicen III: ingurune arriskutsuetarako robot igokaria - ZientziaEus\nRobicen III: ingurune arriskutsuetarako robot igokaria\n1998/03/01 Ugarte, Haritz Iturria: Elhuyar aldizkaria\nAzaroaren bigarren astean Industria Elektrikoan Aplikatutako Robotika mintegia ospatu zen Donostiako CEIT zentro teknologikoaren egoitzan. Bertan aurkeztu zen Robicen III, Iberdrola eta Endesa empresek babestutako SRT proiektuaren barnean CEIT zentro teknologikoak sortu duen robot mugikorra. Robot hau gainazal bertikaletan igotzeko gai da bentosa-sistema bati esker, eta pitzadurak aurkitzeko sentsore eta kamera batzuez horniturik dago. Bere lehen eginbeharra pitzaduren bila zentral nuklearretako tutuak eta hondakin-gordailuak ikuskatzea izango da. Proiektu hau zentral nuklearretan mota honetako lana egiten duten langileek jasaten duten erradiazio-arriskua saihesteko sortu da.\nRobicen III robota. Bere lehen eginbeharra pitzduren bila zentral nuklearretako tutuak eta hondakin-gordagailuak ikuskatzea izango da.\nRobota Leoncio Briones eta Paul Bustamante CEITeko kide txiletarrek sortu dute, eta bere helburu nagusia planta nuklearretako ikuskapena, eragiketak eta mantenimendua egitea izango da. Era berean robotaren tamaina, pisua eta eragiketa-kostua ahalik eta txikienak izatea bilatu da diseinuan. Ondorioz, Robicen III robot igokaria azkarra, trinkoa, merkea eta sendoa da eta merkatuan erraz aurki daitezkeen osagaiekin erraz eraiki daiteke. Sistema mekaniko nahikoa sinplearekin batera kontrolerako hardware eta software sofistikatuagoa behar da, eta honekin batera bideokamerak, huts-sentsoreak, elektrobalbulak eta osagai elektronikoak. 1. irudian Robicen III-aren karrozeria azaltzen da. Karrozeria honetan daude kokaturik alde batetik lokomozio-sistema eta bestetik ultrasoinu-sentsorea eta bideo-kamerak.\nRobotaren unitate nagusian zurtoin gabeko bi zilindro daude, 100 mm-ko luzera eta 10 mm-ko diametroa dutenak. Zilindro hauetan zehar irristatzen diren zeharkako gidariek bi zurgapen-kopa daramatzate robotaren alde bakoitzean. Beste bi zurgapen-kopak finkoak dira eta robotaren aurrealdean eta atzealdean daude.\nZurgapen-kopa higikorrei eta finkoei esker ibiltzen da robota, ondoren azaltzen den sekuentziaren bidez:\nRobotaren aurrealdeko eta atzealdeko zurgapen-kopa finkoei eragiten zaie, robota paretan itsatsirik gera dadin.\nZurgapen-kopa higikorrak aurreraino eramaten dira.\nZurgapen-kopa higikorrei eragiten zaie eta zurgapen-kopa finkoei eragiteari utzi egiten zaie.\nZurgapen-kopa higikorrak zilindroaren toperaino atzeratzen dira, robotaren aurreratze-higidura sortuz.\nZurgapen-kopa higikorrek errotazio-higidura dute zeharkako gidariekiko. Ondorioz, robotaren errotazio- eta zeharkako higidura eduki ditzake.\nRobot igokarien aurreko prototipoetan arazo handiena huts-sorgailu eta zilindro pneumatiko konbentzionalen pisu handia zen. Beraz Robicen III-arentzat huts-sorkuntzarako sistema trinkoagoa eta posizionatze-azpisistema berria sortzea erabaki zen, pisua eta bolumena murriztearren. Ikus daitekeenez huts-sorgailuak errotazio-ardatz bat dauka, robota gainazal zilindriko eta esferikoetan higitzeko aukera ematen duena.\nKontrol-sistema Intel 89535 prozesadorean oinarritutako kontrol-taula batez osaturik dago. Elektrobalbula guztiak on-off erakoak badira ere, zilindro bakoitzak posizio-sentsore bat dauka robotaren higidura zehatz kontrolatzeko. Zurgapen-kopa bakoitzak huts-sentsore bat du, eta honen neurketak kontrol-algoritmoaren pauso bakoitza ongi atera den ala ez jakiteko erabiltzen dira. Pauso bat guztiz ongi atera ez bada, kolpe motz batzuez errepikatzen da, huts egokia lortu arte. Horrela robotaren funtzionamendua soldadura eta irregulartasunetan zehar ona izango dela segurtatzen da. Robota ordenadore pertsonal baten bidez teleoperatzen da, kamera eta sentsore ezberdinez baliatuta.\nRobicen III robot igokariaren lehen eginbeharra Santa Maria de Garoñako zentral nuklearreko hondakin erradiaktiboa gordetzen duen gordailu bat 1.2 Gy/h-ko erradiaziopean ikuskatzea izango da. Horrela langileak iritsi ez daitezkeen inguruneak ikuskatzea posible izango da, bai sentsoreen eta bai kameren bidez.\nSRT proiektua ENDESA eta IBERDROLAk bultzatu zuten 1994. urtean, Espainiako Estatuko zentral nuklearretako ikuskapen eta eragiketetarako sistema robotikoak sortzeko.\nCEIT zentro teknologikoak 30 urte


Donosti Cup-aren hasiera ekitaldia - Xabi Perez\nANTOLATZAILEA: Donosti Cup\nGUNEA: Anoeta estadioan ospatutako ekitaldia, Donostia, Gipuzkoa\nPARTE-HARTZAILE KOPURUA: 18000 pertsona\nBERTAN: Reala, Eneko Goia (Donostiako alkatea)\nDonosti Cup Oinarrizko Futboleko Nazioarteko Txapelketaren hasiera ekitaldia, estatuko oinarrizko futboleko kirol ekitaldirik handiena, 641 talde baino gehiagorekin, 27 herrialde ordezkatuta eta 10000 partaide baino gehiagorekin.\nEkitaldi nagusia, ohi bezala, partehartzaile guztien desfilea izan zen, herrialdez herrialde, eta parte hartzaileei gonbitea luzatu zitzaien birmoldatuko estadioko harmailak betetzen zituzten ikusleak agurtzeko, jatorrizko herrialdeko dantza tipikoa eginez. Aurten, gainera, Realeko emakumezkoen taldea berdegunean aurkeztu zen, denen harridurarako, eta Erreginaren Kopa eskaini zien zale guztiei.\nEneko Goia Donostiako alkateak azken urteotan esan ohi duen bezala, Donostiako udaren hasiera ez ofiziala Donosti Cup-aren hasierarekin batera dator. Ekitaldiari amaiera eman zioten su artifizialek, beraz, Gipuzkoako hiriburuko txapelketa eta uda inauguratzeko balio izan zuten.


Helburuak - Gutaz - Prakagorri ikastaroak ulermenezko irakurketa azkarra hezkuntza memoria on line\n» Gutaz » Helburuak\nGizakiaren buruari dagokion osoko garapena sustatu, buruak berak eskaintzen dituen eta oro har ezkutuan izaten diren aukeren erabilerarik hoberenaren bitartez. Geureak ditugun buru baliabideak eraginkortasunez erabiltzen eta birbideratzen ikasi, horretara helburu izan ditzakegunak gorputz- eta buru-ahaleginik txikiena eginez lortzeko.\nNorbere lehentasunetatik urrunduta, eduki berdinak irakatsiz diharduen eta guztiak berdin tratatzera datorren egungo hezkuntza sistemaren heziketa formalagatik lotan aurkitzen den baina barruan daramagun jeinua garatu.\nAhanzturak, trebetasunik ezak, plangintza traketsak eta geroratzeak aurkezten dizkiguten zailtasunak gaindituz ikasbide intelektualaren bitartez estrategikoki planifikatzen ikasi, lehentasunen arabera denbora erabiltzen ikasiz. Hau da, norberak lortu nahi duena zer den zehaztu eta nola lortu jakin.\nErakunde pribatu eta publikoekin elkarlanean aritu, bertako lankideen trebakuntza hobetzeari dagokion helburua lortzeko etengabe jardunaz eta tokian tokiko erkidegoetan hezkuntza- eta zerbitzu-sistemarentzako giza baliabideen, irakasleen eta teknikoen heziketa hobetu eta sustatu.\nHezkuntzarekin harremanik duten nazio edo nazioarte mailako ekitaldietan parte hartu. Gure gizartearen trebakuntza gehitu eta hobetu daitezkeen arloetan hezkuntza-erakundeak eta ikastetxeak trebatu eta gaitu.